Rigtig dejligt sted højt oppe på bjerget.
Vi havde en fantastisk uge i huset, i haven, på terrassen og ved den private pool. Udsigten var fantastisk og udearealerne helt perfekte. Poolen var rigtig dejlig og lå så fint i haven. Udearealerne virkede større end på billederne, og var rigtig velholdte. Der var massere af små pladser uden for, hvor man kunne spise og slappe af med en bog - både hvis man er til sol eller skygge.
Området i Lloret er fint - man kan finde flere mindre strande, hvis man ikke er til den store strand i Lloret.
Hvis vi skal til Costa Brava igen, vil vi bestemt overveje at bo hos Isabel og Manolo.
Kommunikationen var super og Isabel svarede hurtigt og venligt på alle mine spørgsmål.